ຄວາມນິຍົມ ຂອງທ່ານ Cruz ແລະທ່ານ Rubio ເພີ້ມຂຶ້ນ ກາຍທ່ານ Carson 
ທ່ານ Ben Carson ຜູ້ທີ່ໄດ້ຮັບ​ຄະ​ແນນ​ສູງ​ສຸດ ໃນໄລຍະພຽງສັ້ນໆ ແຕ່ຫລັງ​ຈາກ​ນັ້ນມາ ການສະໜັບສະໜູູນ ຂອງທ່ານ ຖືກຕັດລົງເກືອບເຄິ່ງ.
ໜຶ່ງສັບປະດາ ກ່ອນໜ້າ ການໂຕ້ວາທີຮອບຕໍ່ໄປ ຂອງບັນດາ ຜູ້ສະໝັກເປັນປະທານາທິບໍດີ ສັງກັດພັກຣີພັບບລີກັນ ແລະ ໜ້ອຍກວ່າສອງເດືອນ ກ່ອນໜ້າ ພວກຜູ້ມີສິດອອກສຽງ ຈະ ໄດ້ອອກສຽງຂອງເຂົາເຈົ້າ ເປັນຄັ້ງທຳອິດ ໃນການແຂ່ງຂັນນັ້ນ ການຢັ່ງຫາງສຽງ ສະແດງໃຫ້ເຫັນວ່າ ການເຄື່ອນໄຫວບາງສ່ວນ ທີ່ເຫັນໄດ້ຢ່າງຊັດເຈນ ກັບຜູ້ລົງສະໝັກສອງທ່ານ ທີ່ມີຄະແນນ ສຽງເພີ້ມຂຶ້ນຢ່າງວ່ອງໄວ ທ່ານໜຶ່ງມີຄະແນນຕົກຕ່ຳລົງ ແລະ ທ່ານ Donald Trump ຍັງນຳໜ້າໝູ່ ຢ່າງຫ່າງໄກຢູ່ ໂດຍສະເລ່ຍແລ້ວ ຜົນຂອງການຢັ່ງຫາງສຽງທີ່ສຳຄັນຄັ້ງຫຼ້າສຸດ ທີ່ຈັດ ຂຶ້ນ ໂດຍກຸ່ມ ຄວາມແຈ້ງໃສອັນແທ້ຈິງທາງການເມືອງ ໄດ້ ຊີ້ໃຫ້ເຫັນວ່າ 29 ເປີເຊັນ ຂອງພວກທີ່ສະໜັບສະໜູນ ທ່ານ Trump ໃຫ້ເປັນຜູ້ຕາງໜ້າ ພັກຣີພັບບລີກັນ ແຕ່ມັນເປັນການແຂ່ງຂັນ ເພື່ອໄລ່ຕາມທ່ານບ່ອນທີ່ ບັນດາຜູ້ລົງສະໝັກ ຈຳນວນຫຼວງຫຼາຍ ແມ່ນພວມແຍກອອກເປັນກຸ່ມໃຜກຸ່ມລາວ ຢ່າງຈະແຈ້ງ ບັນດາຜູ້ທີ່ມີຄະແນນສູງຂຶ້ນນັ້ນ ລວມທັງ ສະມາຊິກສະພາສູງ ຈາກລັດ Texas ທ່ານ Ted Cruz ແລະ ສະມາຊິກສະພາສູງ ຈາກລັດ Florida ທ່ານ Marco Rubio ຜູ້ທີ່ ໄດ້ຮັບຄື້ນຟອງການສະໜັບສະໜູນ ຫຼັງຈາກການໂຕ້ວາທີຄັ້ງຫຼ້າສຸດ ເມື່ອເດືອນພະຈິກ ຊຶ່ງໄດ້ໂດດຂຶ້ນໄປເປັນ ອັນດັບທີ 2 ແລະ 3 ທ່ານ Cruz ແມ່ນໄດ້ຮັບຄະແນນ 15 5 ເປີເຊັນ ໃນການສະເລ່ຍການຢັ່ງຫາງສຽງ ແລະ ທ່ານ Rubio ແມ່ນຕິດຕາມມາ ດ້ວຍ ຄະແນນ 14 8 ເປີເຊັນ ການມີຄະແນນສູງຂຶ້ນຂອງບຸກຄົນທັງສອງ ແມ່ນມີຂຶ້ນໃນລະຫວ່າງ ການຕົກດິ່ງລົງ ຂອງ ນາຍແພດຜ່າຕັດ ທ່ານ Ben Carson ຜູ້ທີ່ໄດ້ຮັບຄະແນນສູງສຸດ ໃນໄລຍະພຽງສັ້ນໆ ກ່ອນໜ້າການໂຕ້ວາທີຄັ້ງຫຼ້າສຸດ ແຕ່ຫລັງຈາກນັ້ນມາ ການສະໜັບສະໜູູນຂອງທ່ານ ຖືກຕັດລົງເກືອບເຄິ່ງ ຂະນະທີ່ທ່ານໄດ້ຕົກລົງໄປຢູ່ ອັນດັບທີ 4 ໂດຍມີຄະແນນ 14 ເປີເຊັນ